緣識  其四六
作者：宋太宗
朝代：宋

paragraphs: 人心樂樂聚神州，秀麗煙霞勝十洲。
細柳高來齊拂岸，飛鳬時下傍輕舟。
風摇碧浪藏魚窟，園裏朱櫻滿樹頭。
歌唱新聲雙揭調，花前別是一般流。
揎衫整羽揩金鏃，圓月開弓射白鷗。
雲與山連恒爲白，春生夏長莫知秋。
三天得路迷仙府，百辟盈衢從冕旒。
務本含靈皆自化，和平盛世縱遨遊。